cyanic-selkie/wikianc huggingface dataset:
প্রিপেয়ার
থাম্ব|প্রিপেয়ারের লোগো প্রিপেয়ার হচ্ছে ইউরোপীয় ইউনিয়নের মহামারী প্রতিরোধের জন্য একটি সম্মিলিত উদ্যোগ। এর পূর্ণরূপ প্লাটফর্ম ফর ইউরোপিয়ান প্রিপেয়ার্ডনেস অ্যাগেইনস্ট (রি-)ইমার্জিং এপিডেমিকস। এর সমন্বয়কারী হচ্ছেন অ্যান্টওয়ার্প বিশ্ববিদ্যালয়ের অধ্যাপক হারমান গুসেনস। এটি করোনাভাইরাস রোগ ২০১৯-এর (কোভিড-১৯) প্রতিক্রিয়া হিসেবে ২০১৯ সালের ৩১ ডিসেম্বর কার্যকর করা হয় এবং ২০২০-এর ফেব্রুয়ারি মাসে প্রাদুর্ভাব প্রতিক্রিয়া মোড ২-এ (সংহতি) কাজ শুরু করে, যা ছিল মহামারির তিনটি মোডের মধ্যে দ্বিতীয়।
এ এস এম আলী কবীর
এ এস এম আলী কবীর (১৯৫২ - ২০২২) বাংলাদেশ সিভিল সার্ভিসের একজন সাবেক কর্মকর্তা। তিনি জনপ্রশাসন মন্ত্রণালয় এবং সড়ক পরিবহন ও সেতু মন্ত্রণালয়ের সচিব ছিলেন। তিনি বাংলাদেশ অ্যাথলেটিক্স ফেডারেশনের সভাপতি এবং জাতীয় নদী রক্ষা কমিশনের চেয়ারম্যান হিসেবে দায়িত্ব পালন করেন।
প্রাথমিক জীবন
আলী কবীর ১৯৫২ সালে ময়মনসিংহ জেলার হালুয়াঘাটে জন্মগ্রহণ করেন। সেখানে তার বাবার কর্মস্থল ছিল। তার নিজ জেলা বরিশাল। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর ডিগ্রি লাভ করেন।
কর্মজীবন
এ এস এম আলী কবীর একজন বীর মুক্তিযোদ্ধা। তিনি বিসিএস ১৯৭৯ ব্যাচের কর্মকর্তা ছিলেন। তিনি প্রশাসনের বিভিন্ন স্তরে কাজ করেছেন। কর্মজীবনে তিনি বাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) চেয়ারম্যান, জনপ্রশাসন মন্ত্রণালয় এবং সড়ক পরিবহন ও সেতু মন্ত্রণালয়ের সচিবসহ বিভিন্ন দায়িত্ব পালন করেছেন। ২০১১ সালে তিনি সরকারি চাকরি থেকে অবসর লাভ করেন। অবসর গ্রহণের পর এক দশকের বেশি সময় ধরে তিনি বাংলাদেশ অ্যাথলেটিক্স ফেডারেশনের সভাপতির দায়িত্ব পালন করেন। ক্রীড়াঙ্গনে অবদানের জন্য তিনি ২০১০ সালের (২০১৬ সালে প্রদত্ত) জাতীয় ক্রীড়া পুরস্কার লাভ করেন। তিনি জাতীয় নদী রক্ষা কমিশনের চেয়ারম্যান হিসেবেও দায়িত্ব পালন করেছেন।
মৃত্যু
কবীর ২০২২ সালের ১০ জানুয়ারি চিকিৎসাধীন অবস্থায় ঢাকায় মৃত্যুবরণ করেন।
নিমাই ঘোষ (পরিচালক)
নিমাই ঘোষ ছিলেন ভারতের একজন অন্যতম খ্যাতিমান চিত্রগ্রাহক ও পরিচালক। তিনি "ছিন্নমূল" চলচ্চিত্রের জন্য বিশেষভাবে পরিচিত।
কর্মজীবন
নিমাই ঘোষ উৎপল দত্তের দ্বারা সংগঠিত লিটল থিয়েটার গ্রুপের মঞ্চ অভিনেতা হিসেবে তাঁর কর্মজীবন শুরু করেন। তিনি চিত্রগ্রাহকের পাশাপাশি ভারতের নতুন বাস্তববাদী চলচ্চিত্র ছিন্নমূল (১৯৫০)-এর নির্মাতা হিসেবে বিখ্যাত। এটিই ছিল ভারত বিভাজনের সময় বঙ্গভঙ্গের উপর নির্মিত প্রথম ভারতীয় চলচ্চিত্র। এই চলচ্চিত্রের একজন অভিনেতা হিসেবে বিখ্যাত চলচ্চিত্রকার ঋত্বিক ঘটক তাঁর চলচ্চিত্র জীবন শুরু করেন।
ছিন্নমূল চলচ্চিত্রটি রাশিয়ায় বিশেষভাবে সমাদৃত হলেও পশ্চিমবঙ্গে এটি বাণিজ্যিকভাবে সফল না হওয়ায় তিনি খুবই আঘাত পান এবং পরবর্তীতে মাদ্রাজে (বর্তমানে চেন্নাই) গিয়ে তামিল চলচ্চিত্রে কাজ শুরু করেন। সেখানে তাঁর পরিচালিত প্রথম তামিল চলচ্চিত্র পাদেই তেরিউদু পার দ্বিতীয় স্থান অর্জন করে শ্রেষ্ঠ তামিল ভাষার চলচ্চিত্র বিভাগে জাতীয় চলচ্চিত্র পুরস্কার লাভ করে। পরিচালক হিসাবে তাঁর শেষ ছবিটি ছিল তামিল ছবি সৌরভালি (১৯৮১)।
এছাড়াও তিনি চেন্নাইতে ফিল্ম সোসাইটি আন্দোলনে সক্রিয় ছিলেন। তিনি সেখানে মাদ্রাজ ফিল্ম সোসাইটি প্রতিষ্ঠা করেন। তিনি মাদ্রাজে ফিল্ম ইন্ডাস্ট্রিতে কর্মরত বিভিন্ন বর্ণের কর্মীদের আন্দোলনের সঙ্গেও সক্রিয়ভাবে যুক্ত ছিলেন।
৪৬নং ওয়ার্ড, ঢাকা দক্ষিণ সিটি কর্পোরেশন
৪৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮২ নং ওয়ার্ড ছিল। ওয়ার্ড নং ৪৬ ঢাকা মহানগরের গেন্ডারিয়া থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন শহীদ উল্লাহ।
মল্লিকা শেরাওয়াত
মল্লিকা শেরাওয়াত (জন্ম রীমা লাম্বা, অক্টোবর ২৪, ১৯৭৬) একজন ভারতীয় অভিনেত্রী ও সাবেক মডেল। তিনি বলিউড চলচ্চিত্রে কর্মজীবন প্রতিষ্ঠার পাশাপাশি তামিল, কন্নড়, হিন্দি, ইংরেজি এবং চীনা ভাষার চলচ্চিত্রে অভিনয় করেছেন। খোয়াইশ (২০০৩) এবং মার্ডার (২০০৪) চলচ্চিত্রে সাহসীভাবে পর্দায় উপস্থিতির জন্য তিনি বিশেষভাবে পরিচিত। শেরাওয়াত প্রায়শই যৌনতার প্রতীক হিসেবে গণমাধ্যমগুলোতে উপস্থিত হয়েছেন। ২০০৬ সালে তিনি পেয়ার কে সাইড এফেক্টস সফল রোমান্টিক কমেডি চলচ্চিত্রে অভিনয় করেন যা তাকে বিভিন্ন সমালোচকদের প্রশংসা অর্জন করতে সহায়তা করে।
২০০২ সালে জিনা সির্ফ মেরে লিয়ে হিন্দি চলচ্চিত্রে অভিনয়ের মাধ্যমে বড় পর্দায় তার অভিষেক ঘটে। চলচ্চিত্রে অভিনয় শুরু করার পূর্বে তিনি টেলিভিশন বিজ্ঞাপন এবং মিউজিক ভিডিওতে কাজ করেছেন।
প্রাথমিক জীবন এবং পটভূমি
মল্লিকা শেরাওয়াত (রীমা লাম্বা হিসাবে) অক্টোবর ২৪, ১৯৭৬ সালে ভারতের হরিয়াণার হিসার জেলার মথ গ্রামের একটি জাত পরিবারে জন্ম নেন। তার বাবা মুকেশ কুমার লাম্বা শেঠ ছাজু রাম পরিবারের সন্তান।
শেরাওয়াত দিল্লি পাবলিক স্কুল, মথুরা রোড থেকে শিক্ষা গ্রহণ করেন। পরবর্তীতে তিনি দর্শন বিষয়ে মিরান্ডা হাউস, দিল্লি বিশ্ববিদ্যালয় থেকে উচ্চতর ডিগ্রী র্জন করেন। তার কর্মজীবনের প্রাথমিক দিনগুলোতে, রক্ষণশীল ছোট-শহরের পরিবারের কারণে তার কর্মজীবন অনেক বাধা সম্মুখীন হয়েছিল বলে তিনি দাবী করেন।
রিমা নামে অন্য অভিনেত্রীদের সঙ্গে নিজের নামের বিভ্রান্তি এড়াতে তিনি পর্দায় "মল্লিকা" নাম গ্রহণ করেন, যার অর্থ "সম্রাজ্ঞী"। "শেরাওয়াত" হল তার মায়ের কুমারী থাকাকালীন নাম।। এ নাম গ্রহণের পেছনে তার মায়ের সমর্থন রয়েছে বলে তিনি অভিহিত করেছেন। যদিও চলচ্চিত্র শিল্প প্রবেশের সময় তার পরিবারের সঙ্গে তার সম্পর্ক শীতল অবস্থায় ছিল, তবে পরর্তীতে শেরাওয়াতের পরিবার তার কর্মজীবন সর্থন করেছেন এবং তাদের সম্র্ও পর্বাবস্থায় ফিরে গেছে।
কর্মজীবন
চলচ্চিত্রে প্রবেশের পূর্ব, শেরাওয়াত বিপিএলের জন্য অমিতাভ বচ্চনের সঙ্গে এবং সান্দ্রোর জন্য শাহরুখ খানের সঙ্গে টেলিভিশনের বিজ্ঞাপন উপস্থিত হয়েছিলেন। তিনি এছাড়ও, নির্মল পান্ড পরিচালিত "মার ডালা"এবং সুরজিত বিন্দ্রাখিয়া পরিচালিত "লাক তানু" মিউজিক ভিডিওতে মডেল হিসেবে উপস্থিত হয়েছিলেন। ২০০২ সালে তিনি রীমা লাম্বা নামে জিনা সির্ফ মেরে লিয়ে হিন্দি চলচ্চিত্রে একটি ছোট চরিত্রে অভিনয়ের মাধ্যমে বড় পর্দায় অভিষেক ঘটান।
চিত্রা হরিণ
চিত্রা হরিণ, চিত্রল হরিণ, চিত্র মৃগ, চিতল, (বৈজ্ঞানিক নাম: Axis axis) সম্ভবত উপমহাদেশীয় হরিণ প্রজাতিগুলোর মধ্যে সবচেয়ে দৃষ্টিনন্দন। এদের (chital বা cheetal) নামটি এসেছে বাংলা চিত্রা বা চিত্রল থেকে যার অর্থ ফোঁটা বা ছোপযুক্ত। ভারত, বাংলাদেশ, শ্রীলঙ্কা, নেপাল ও ভুটানের বনাঞ্চলগুলো চিত্রা হরিণের স্থায়ী আবাসস্থল। এছাড়া বিশ্বের বিভিন্ন দেশে চিত্রা হরিণ ছাড়া হয়েছে। এর দুটি উপপ্রজাতি রয়েছে- Axis axis axis (ভারত, বাংলাদেশ, নেপাল ও ভুটানে দেখা যায়) ও Axis axis ceylonensis (শ্রীলঙ্কান চিত্রা হরিণ, কেবল শ্রীলঙ্কায় দেখা যায়। যুক্তরাষ্ট্রের টেক্সাস অঙ্গরাজ্যে ছাড়া হয়েছে)। বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।
আবাসস্থল
ভারত, বাংলাদেশ, শ্রীলঙ্কা, নেপাল ও ভুটানে চিত্রা হরিণ দেখা যায়। এগুলো পশ্চিমবঙ্গের সুন্দরবনে দেখা যায়। ভারতের আন্দামান দ্বীপপুঞ্জ ও বাংলাদেশের নিঝুম দ্বীপে চিত্রা হরিণ অবমুক্ত করা হয়েছে। এছাড়া আর্জেন্টিনা, আর্মেনিয়া, অস্ট্রেলিয়া, ইউক্রেন, উরুগুয়ে, ব্রাজিল, ক্রোয়েশিয়া, পাকিস্তান, পাপুয়া নিউগিনি, মলদোভা ও যুক্তরাষ্ট্রে (টেক্সাস ও হাওয়াই) এদের অবমুক্ত করা হয়েছে।
শারীরিক গঠন
পূর্ণবয়স্ক চিত্রা হরিণের কাঁধ পর্যন্ত উচ্চতা ৩০ থেকে ৩৮ ইঞ্চি হয়। দেহ লম্বায় ৪২ থেকে ৫৫ ইঞ্চি পর্যন্ত হয়। লেজের দৈর্ঘ্য ৮ থেকে ১২ ইঞ্চি। ওজন ৭৫ থেকে ১০০ কেজি (১৬৫ থেকে ২২০ পাউণ্ড) পর্যন্ত হয়। পুরুষ হরিণের উচ্চতা ও ওজন স্ত্রী হরিণের চেয়ে বেশি হয়।thumb|200px|left|খুলির অঙ্কিত চিত্র
কেবলমাত্র পুরুষ হরিণের শিং থাকে। সাধারণ শিঙের দৈর্ঘ্য ২২ থেকে ২৭ ইঞ্চি হলেও কোন কোন ক্ষেত্রে ৭৫ ইঞ্চি (প্রায় আড়াই ফুট) পর্যন্তও হয়। শিং শাখা-প্রশাখা যুক্ত, সর্বমোট তিনটি শাখা দেখা যায়। হরিণের শিং অনেকসময় পড়ে যায় আর আবার গজায়। শিং গজানো এবং শিং পড়ে যাবার সময়সীমা এক অঞ্চলে একেক রকম। বয়স এবং খাদ্যের উপরও শিং বেশি দিন থাকা বা পড়ে যাওয়া বা লম্বা হওয়া নির্ভর করে।
পুরুষ হরিণের ঘাড় সরু ও বুক তুলনামূলক স্ফীত থাকে। পুরুষ হরিণের মুখে গাঢ় চিহ্ন থাকে যা দ্বারা এদের বয়সও নির্ধারণ করা যায়।
খাদ্যাভ্যাস
ঘাস, গুল্ম আর গাছের পাতা চিত্রা হরিণের প্রধান খাদ্য। গাছের বাকল ও মূলও এরা খায়। বানর ও হনুমান অনেকসময় গাছের ডালপালা ও ফল নিচে ফেলে আর এরা তা খায়। এরা পেছনের দুপায়ে ভর দিয়ে দাঁড়ায় আর গাছের নিম্নবর্তী ডালগুলো থেকে কচি পাতা ছিঁড়ে খায়। পুরুষ হরিণের ক্ষেত্রে এ অভ্যাসটা বেশি দেখা যায়। অনেকসময় এরা এদের পড়ে যাওয়া শিংও খায়। সুন্দরবনের চিত্রা হরিণ মূলত কেওড়া, বাইন, গেওয়া, ওড়া, গরান, এবং কাঁকড়া গাছের ছোট চারা ও কচি পাতা এমনকি ছাল (বাকল) খেয়ে থাকে।
চিত্রা হরিণ খুব ভাল পোষ মানে। পোষা হরিণ বিভিন্ন ধরনের সব্জী খেয়ে থাকে। বাঁধাকপি, বরবটি, শিম ইত্যাদি সব্জী খুব মজা করে খায়।
প্রজনন
চিত্রা হরিণের প্রজননের জন্য নির্দিষ্ট কোন সময় নেই।উপমহাদেশের বিভিন্ন অঞ্চলে বিভিন্ন সময়ে চিত্রা হরিণ বংশবৃদ্ধি করে। তবে বর্ষার পূর্বে যখন সবুজ ঘাসের সমারোহ ঘটে এবং গাছের চারা ও লতা-পাতায় বন ছেয়ে যায় তখনই বাচ্চা প্রসবের প্রকৃষ্ট সময়।প্রজনন ঋতুতে পুরুষ চিত্রা হরিণ উত্তেজিত হয় ও দলে একাধিক পুরুষ হরিণ থাকলে তারা একের সাথে অপরের শিং ঠেকিয়ে দ্বন্দ্বযুদ্ধে অবতীর্ণ হয়। প্রচন্ড লড়াইয়ের সময় অনেক সময় শিং ভেঙে যায় বা খসে পড়ে।
চিত্রা হরিণী ২১০-২২৫ দিন গর্ভধারণের পর একটিমাত্র বাচ্চা প্রসব করে। শিশু হরিণ ৬ মাস পর্যন্ত স্তন্য পান করে। স্ত্রী হরিণ ১৪-১৭ মাসে (কারো কারো মতে ১০ মাসে) বয়োঃপ্রাপ্ত হয়। অপরদিকে পুরুষ হরিণ ১৪ মাসে বয়োঃপ্রাপ্ত হয়।
প্রজ্ঞান ওঝা
প্রজ্ঞান প্রয়াস ওঝা (ପ୍ରଜ୍ଞାନ ଓଝା; জন্ম: ৫ সেপ্টেম্বর, ১৯৮৬) উড়িষ্যার ভুবনেশ্বর এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে হায়দরাবাদের প্রতিনিধিত্ব করছেন তিনি। আইপিএলে মুম্বাই ইন্ডিয়ান্সের সদস্য তিনি। দলে তিনি মূলতঃ স্লো লেফট আর্ম অর্থোডক্স বোলার ছিলেন। এছাড়াও, নিচেরসারিতে বামহাতে ব্যাটিংয়ে অভ্যস্ত ‘ওঝি’ ডাকনামে পরিচিত প্রজ্ঞান ওঝা।
২০০৪-০৫ মৌসুমে প্রথম-শ্রেণীর ক্রিকেটে অভিষেক হয় তার। অনূর্ধ্ব-১৯ স্তরের ক্রিকেটে ভারতের প্রতিনিধিত্ব করেন। ২০০৬-০৭ মৌসুমের রঞ্জী ট্রফিতে ছয় খেলায় অংশ নিয়ে ১৯.৮৯ গড়ে ২৯ উইকেট পান। হায়দরাবাদের একমাত্র খেলোয়াড় হিসেবে ভারতের পক্ষে সকল স্তরে ক্রিকেট খেলার সুযোগ পান।
প্রারম্ভিক জীবন
চন্দ্রশেখরপুরের ডি.এ.ভি পাবলিক স্কুলে অধ্যয়ন করেন। এ সময়ে ভুবনেশ্বরে শহীদ স্পোর্টিং ক্লাবের গ্রীষ্মকালীন শিবিরে যোগ দেন। এভাবেই ক্রিকেটের প্রতি তার আকর্ষণ গড়ে উঠে। এরপর হায়দরাবাদের ভাবন্স শ্রী রামকৃষ্ণ বিদ্যালয়ে চলে যান। বিজয় পাল ক্রিকেট একাডেমিতে ক্রিকেট বিষয়ে প্রশিক্ষণ গ্রহণ করেন।
ঘরোয়া ক্রিকেটে হায়দরাবাদ ক্রিকেট সংস্থার প্রতিনিধিত্ব করেন। এরপূর্বে ডেকান চার্জার্সের সদস্য ছিলেন ও বর্তমানে ইন্ডিয়ান প্রিমিয়ার লীগে মুম্বাই ইন্ডিয়ান্সের পক্ষে খেলছেন। ঘরোয়া ক্রিকেট ও আইপিএলে ক্রমাগত সফলতা লাভের কারণে ২০০৮ সালে বাংলাদেশ সফর ও এশিয়া কাপে খেলার জন্য ১৫-সদস্যের দলে তাকে মনোনীত করা হয়।
আন্তর্জাতিক ক্রিকেট
টেস্টে অংশগ্রহণের পূর্বে ২৮ জুন, ২০০৮ তারিখে করাচীতে বাংলাদেশের বিপক্ষে প্রথম একদিনের খেলায় অভিষেক হয় তার। খেলায় তিনি ২/৪৩ বোলিং পরিসংখ্যান দাঁড় করান।
এরপর ২৪ নভেম্বর, ২০০৯ তারিখে সফরকারী শ্রীলঙ্কার বিপক্ষে টেস্ট অভিষেক ঘটে প্রজ্ঞান ওঝার। সিরিজের দ্বিতীয় টেস্টে নিজস্ব প্রথম খেলায় অমিত মিশ্রের স্থলাভিষিক্ত হন। ২৩ ওভারে ২/৩৭ ও ১৫.৩ ওভারে ২/৩৬ নিয়ে ভারতের শততম টেস্ট জয়ে প্রভূতঃ ভূমিকা রাখেন। তৃতীয় টেস্টে প্রথম পাঁচ উইকেট পান ও ভারতকে আরও একটি ইনিংস জয়ে সহায়তা করেন। দুই খেলায় অংশ নিয়ে ২৮.৬৬ গড়ে নয় উইকেট দখল করেন। তবে, টেস্ট ইতিহাসের সর্বোচ্চ উইকেট লাভকারী মুত্তিয়া মুরালিধরনের বিদায়ী টেস্টে ৮০০তম উইকেট শিকারীতে পরিণত হন তিনি।
৬ জুন, ২০০৯ তারিখে বাংলাদেশের বিপক্ষে টুয়েন্টি২০ আন্তর্জাতিকে প্রথম অংশ নেন। চার ওভারে ৪/২১ পান। খেলা জয়ে সহায়তা করায় ম্যান অব দ্য ম্যাচের পুরস্কার লাভ করেন। ইংল্যান্ডে অনুষ্ঠিত ২০০৯ সালের আইসিসি বিশ্ব টুয়েন্টি২০ প্রতিযোগিতায় দলের অন্যতম সদস্য ছিলেন।
কাউন্টি ক্রিকেট
আগস্ট, ২০১১ সালে মৌসুমের শেষ কয়েক সপ্তাহ খেলার জন্য ইংরেজ কাউন্টি ক্রিকেটে সারের সদস্যরূপে চুক্তিবদ্ধ হন।
দলে ফিরে এসে নভেম্বরে সফরকারী ওয়েস্ট ইন্ডিজের বিপক্ষে দূর্দান্ত খেলা প্রদর্শন করেন। প্রথম ইনিংসে ৭২ রানে ৬ উইকেট পান। ১৪ নভেম্বর, ২০১৩ তারিখে শুরু হওয়া শচীনের বিদায়ী ও ২০০তম টেস্টের উভয় ইনিংসে সফরকারী ওয়েস্ট ইন্ডিজের বিপক্ষে ৫/৪০ ও ৫/৪৯ লাভ করে দলকে ইনিংস ও ১২৬ রানে জয় এনে দেন। খেলায় তিনি ম্যান অব দ্য ম্যাচের পুরস্কার পেয়েছিলেন। এক স্বাক্ষাৎকারে বিখ্যাত সাবেক বামহাতি স্পিনার ভেঙ্কটাপতি রাজুকে তার আদর্শ মানেন যিনি তাকে ভারতের পক্ষে খেলার জন্য অনুপ্রাণিত করেছেন। এছাড়াও ভিভিএস লক্ষ্মণকে তার সফলতা লাভে কৃতজ্ঞতা প্রদর্শন করেন।
ব্যক্তিগত জীবন
১৬ মে, ২০১০ তারিখে কারাবি কৈলাশ নাম্নী এক রমণীর পাণিগ্রহণ করেন। সম্পূর্ণ উড়ীয় সংস্কৃতি, রীতি-নীতিতে তাদের এ বিবাহকার্যাদি সম্পন্ন হয়। বর্তমানে তারা হায়দরাবাদে বসবাস করছেন।
২৬ মার্চ, ২০১২ তারিখে কলম্বোর প্রেমাদাসা স্টেডিয়ামে অনুশীলনীকালে ঘাড়ে বল লেগে প্রচণ্ড আঘাতপ্রাপ্ত হন। শারীরিক সুস্থতা লাভের পর তাকে হাসপাতাল থেকে মুক্তি দেয়া হয়। ৪ আগস্ট, ২০১৩ তারিখে টেস্টে শততম উইকেট দখল করায় উড়িষ্যার মূখ্যমন্ত্রী নবীন পাটনায়েক প্রজ্ঞান ওঝাকে স্মারকসূচক পুরস্কার প্রদান করেন।
হিলি, দক্ষিণ দিনাজপুর
হিলি ভারতের পশ্চিমবঙ্গ রাজ্যের দক্ষিণ দিনাজপুর জেলার বালুরঘাট মহকুমার হিলি সমষ্টি উন্নয়ন ব্লকএর একটি গ্রাম। এটি ভারত-বাংলাদেশ সীমান্তে একটি সীমান্ত চৌকি।
ইতিহাস
১৯৭১- এর ভারত-পাকিস্তান যুদ্ধের সময়, ২৪ নভেম্বর থেকে ১১ ই ডিসেম্বর পর্যন্ত হিলি সীমান্তে অব্যাহত যুদ্ধে ভারত ও পাকিস্তান উভয় দেশের প্রায় ৪০০ সেনা নিহত হয়।
অবস্থান
হিলির অবস্থান ।
থানা
পশ্চিমবঙ্গ পুলিশের অন্তর্গত হিলি থানার অধীনে হিলি সমষ্টি উন্নয়ন ব্লক রয়েছে।
সমষ্টি উন্নয়ন ব্লকের সদরদপ্তর
হিলির সমষ্টি উন্নয়ন ব্লকের সদর দফতর হিলিতে অবস্থিত।
সীমান্ত চৌকি এবং স্থলবন্দর
হিলি একটি বাংলাদেশ-ভারত সীমান্তের স্থলবন্দর এবং সীমান্ত চৌকি, যা পণ্য ও লোকজনের সুচারু ভাবে চলাচলের জন্য (২০১৮ সালে) একীভূত চেকপোস্ট (আইসিপি) হিসাবে বিকশিত হচ্ছে।     হিলির একটি অংশ বাংলাদেশে অবস্থিত হওয়ায় সীমান্তের অপর প্রান্তটি বাংলাদেশের দিনাজপুর জেলার হাকিমপুর উপজেলার হিলি স্থলবন্দর নামে পরিচিত। সীমান্তের ওপারে ভ্রমণকারী ট্রাকগুলির সাথে বৃহৎ আকারের বাণিজ্য কার্যক্রম চালিত হয়।
হিলিতে রফতানি/আমদানির জন্য একটি শুল্ক অফিস রয়েছে।
শুষ্ক বন্দরের বিষয়ে আন্তঃসরকারী চুক্তিটি ২০১৩ সালে জাতিসংঘের একটি চুক্তি, যা এশিয়া-প্রশান্ত মহাসাগরীয় অঞ্চলে শুকনবন্দরগুলির বিকাশের সহযোগিতা প্রচারের উদ্দেশ্যে তৈরি করা হয়েছে।
হিলি ভারত-বাংলাদেশ সীমান্তে অবস্থিত, এটি একটি কাঁটাতার বিহীন সীমানা হিসাবে পরিচিত। ৪,০৯৬ কিলোমিটার দীর্ঘ ভারত-বাংলাদেশ সীমান্তের ২,২১৬ কিমি পশ্চিমবঙ্গে পড়ে। দক্ষিণ দিনাজপুরে জিরো লাইনের কাছাকাছি/আশেপাশে ১১,০০০ এরও বেশি লোক বাস করে। সীমান্তের প্রায় ২৫২ কিলোমিটার দক্ষিণ দিনাজপুর জেলায় অবস্থিত।
জনসংখ্যার উপাত্ত
ভারতের ২০১১ সালের আদম শুমারি অনুসারে হিলির মোট জনসংখ্যা ২,১৮৫ জন, যার মধ্যে ১,১৮১ (৫০%) পুরুষ এবং ১,০৮৪ (৫০%) মহিলা। জনসংখ্যার মধ্যে ৬ বছরের কম বয়স্কের সংখ্যা ১৭৩ জন। হিলির মোট সাক্ষরতার সংখ্যা ছিল ১,৮৩৯ জন (৬ বছরেরও বেশি বয়স্কের সংখ্যা ৯১.৪০%)।
পরিবহন
রাজ্য সড়ক ১০, মালদা টাউন থেকে শুরু হয়ে হিলিতে শেষ হয়।
শিক্ষা
হিলি বালিকা উচ্চ বিদ্যালয় হল একটি উচ্চ মাধ্যমিক বিদ্যালয়। এটি ১৯৩৩ সালে প্রতিষ্ঠিত হয়।
স্বাস্থ্যসেবা
হিলির হিলি গ্রামীণ হাসপাতাল (২৫ টি শয্যা সহ) হিলি সমষ্টি উন্নয়ন ব্লকের প্রধান চিকিৎসা চিকিৎসা সুবিধা। টিয়ার (বিনসিরা পিএইচসি) (১০ টি শয্যা সহ) এবং ত্রিমোহিনীতে (১০ টি শয্যা সহ) প্রাথমিক স্বাস্থ্য কেন্দ্র রয়েছে।
করো টরো
করো টরো হচ্ছে নৃবিজ্ঞানগত এবং পুরাকীর্তিগত এলাকা; যার অবস্থান শাদের উত্তর বোরোকো এনেদি টাইবেস্টি এলাকায়। এটা হচ্ছে সেই স্থান যেখানে ১৯৯৫ এর জানুয়ারীতে হোমিনিন অস্ট্রালোপিথেকাস বাহরেলগাজাইল এর জীবাশ্ম আবিষ্কৃত হয়েছিল।
টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২২ মার্চ, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৫৬ জন ক্রিকেটার পাঁচ-উইকেট অর্জন করতে পেরেছেন। তন্মধ্যে চব্বিশজন দক্ষিণ আফ্রিকান ক্রিকেটার পাঁচ-উইকেট পেয়েছেন। ছয়টি ভিন্ন প্রতিপক্ষের বিপক্ষে এ পাঁচ-উইকেটগুলো এসেছে। পনেরবারই এসেছে ইংল্যান্ডের বিপক্ষে। বাইশ টেস্টে এগুলো আসলেও বারোবারই পরাজয়ের সম্মুখীন হয় দক্ষিণ আফ্রিকা দল। ছয় জয়সহ বাদ-বাকী চারটি টেস্ট ড্র হয়। এগারোটি ভিন্ন মাঠে পাঁচ-উইকেট আসলেও কেপ টাউনের নিউল্যান্ডস ক্রিকেট গ্রাউন্ডে এসেছে ছয়বার।
প্রথম দক্ষিণ আফ্রিকান হিসেবে টেস্ট ক্রিকেট অভিষেকে পাঁচ-উইকেট পেয়েছেন আলবার্ট রোজ-ইন্স। ১৮৮৮-৮৯ মৌসুমে সফরকারী ইংল্যান্ডের বিপক্ষে ৪৩ রানের বিনিময়ে তিনি লাভ করেছিলেন পাঁচ-উইকেট। সিরিজের দ্বিতীয় টেস্টে গবো অ্যাশলে ৯৫ রানে ৭ উইকেট পেলেও তিনি টেস্ট ক্রিকেটে এক টেস্টের বিস্ময়কারীরূপে চিহ্নিত হয়ে আছেন। আন্তর্জাতিক ক্রিকেট থেকে নির্বাসন শেষে ১৯৯১ সালে প্রতিযোগিতামূলক ক্রিকেটে ফিরে আসে দক্ষিণ আফ্রিকা দল। ল্যান্স ক্লুজনার প্রথম টেস্ট অভিষেকধারী হিসেবে পাঁচ-উইকেট তুলে নেন। নভেম্বর, ১৯৯৬ সালে তিনি ৬৪ রান খরচায় ৮ উইকেট পান। ভারতের বিপক্ষে তার এ বোলিং পরিসংখ্যান অদ্যাবধি যে-কোন দক্ষিণ আফ্রিকানের সেরা বোলিং। ডিসেম্বর, ২০১৬ সাল পর্যন্ত সিডনি বার্ক ও আল্ফ হল অভিষেকে ১০ বা ততোধিক উইকেট লাভের কীর্তিগাঁথা রচনা করেছেন। ২০০২ সালে উইজডেন ক্রিকেটার্স অ্যালমেনাক কর্তৃক প্রণীত সর্বকালের শীর্ষ ১০০ বোলিংশৈলী প্রদর্শনের তালিকায় ক্লুজনারের বোলিং পরিসংখ্যানটিকে জর্জ বিসেটের ৫/৩৭-এর সাথে অন্তর্ভুক্ত করা হয়।
সাম্প্রতিককালে বিউরেন হেনড্রিক্স এ কীর্তিগাঁথায় জড়িয়ে আছেন। জানুয়ারি, ২০২০ সালে সফরকারী ইংল্যান্ডের বিপক্ষে তিনি ৬৪ রানে ৫ উইকেট দখল করেন।
হিমানশী খুরানা
হিমানশী খুরানা (পাঞ্জাবি: ਹਿਮਾਨਸ਼ੀ ਖੁਰਾਨਾ; জন্ম: ২৭ নভেম্বর ১৯৯১) হলেন ভারতীয় মডেল এবং পাঞ্জাবের কিরতপুর সাহিবের অভিনেত্রী। তিনি ২০১৩ সালে পাঞ্জাবি চলচ্চিত্র সাড্ডা হকে অভিনয়ের মাধ্যমে খ্যাতি অর্জন করেছেন। ২০১৯ সালে, তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ১৩তম আসরে প্রতিযোগিতা করেছেন।
প্রারম্ভিক জীবন
হিমানশী পাঞ্জাবের কিরতপুর সাহিবে তার বাল্যকাল অতিবাহিত করেছেন। তিনি তার মা, সুমীত খুরানাকে তার জীবনের সবচেয়ে বড় প্রেরণা বলে মনে করেন।
পেশা
হিমানশী মাত্র ১৬ বছর বয়সে মিস লুধিয়ানা জয়লাভের মাধ্যমে তার মডেলিং জীবন শুরু করেছিলেন। তিনি ২০১০ সালে, মিস পিটিসি পাঞ্জাবির চূড়ান্ত প্রতিযোগীদের মধ্যে অন্যতম ছিলেন। একই বছরে, তিনি চণ্ডীগড়ে আয়োজিত "মিস নর্থ জোন" প্রতিযোগিতা জয়লাভ করেছেন।
২০১০ সালে, তিনি পাঞ্জাবী এমসি ও কুলদীপ মানকের গান "জড়ি- বিগ ডে পার্টি"র মধ্য দিয়ে পাঞ্জাবী সঙ্গীত শিল্পে আত্মপ্রকাশ করেছিলেন। পরবর্তীতে, ২০১২ সালে তিনি ফিরোজ খান এবং হরজতের "ফাসলি বাতেরে"-এর সঙ্গীত ভিডিওতে অভিনয় করেছিলেন। ২০১৩ সালে হিমানশী হার্ডি সাধুঁর "সোচ" এবং জনপ্রিয় চলচ্চিত্র সাড্ডা হকে অভিনয়ের মাধ্যমে খ্যাতি অর্জন করেছেন। এছাড়াও তিনি জেসি গিল, বাদশাহ, জে স্টার, নিনজা, মঙ্কির্ত আওলাখের মতো গায়কদের সাথে কাজ করার ফলে ২০১৫ সালটি হিমানশীর জন্য একটি সফল বছর হিসেবে বিবেচিত হয়। ২০১৬ সালের মার্চ মাসে, তিনি মিউজিকাল ডক্টরজের "সুখ-ই" গানে উপস্থিত হয়েছিলেন। ২০১৮ সালে, হিমানশী "হাই স্ট্যান্ডার্ড" গানের মাধ্যমে গায়িকা হিসেবে আত্মপ্রকাশ করেন।
হিমানশী পাঞ্জাবি চলচ্চিত্রে অভিনেত্রী হিসেবে পাঞ্জাবি চলচ্চিত্র সাড্ডা হকে সর্বপ্রথম অভিনয় করেন; যা তাকে খ্যাতি অর্জনে সহায়তা করেছিল। পরবর্তীতে, ২০১২ সালে "জীত লেঙ্গে জাহান" চলচ্চিত্রের মাধ্যমে বলিউডে অভিষেক করেন। অতঃপর তিনি পাঞ্জাবি চলচ্চিত্র "লেদার লাইফ"-এ মুখ্য ভূমিকায় অভিনয় করেন; উক্ত চলচ্চিত্রে আমান ধালিওয়াল প্রধান পুরুষ চরিত্রে অভিনয় করেছেন। ২০১৫ সালে, পাঞ্জাবি ভাষার চলচ্চিত্র ২ বল-এ হিমানশী প্রধান নারী চরিত্রে অভিনয় করেছেন। তিনি দক্ষিণ ভারতের ৬টি চলচ্চিত্রে অভিনয় করেছেন; যার মধ্যে ২টি কন্নড়, ২টি তামিল, ১টি তেলুগু এবং ১টি মালায়ালম।
২০১৯ সালের নভেম্বর মাসে, হিমানশী কালারসে সম্প্রচারিত জনপ্রিয় রিয়্যালিটি অনুষ্ঠান বিস বসের ১৩তম আসরে একজন প্রতিযোগী হিসেবে অংশগ্রহণ করেন।
আনন্দবিহার
আনন্দবিহার বাংলাদেশের অন্যতম সমৃদ্ধ ও প্রাচীন একটি প্রত্নতাত্ত্বিক নিদর্শন। এটি কুমিল্লা জেলার সদর উপজেলার অন্তর্গত কোটবাড়ি এলাকায় অবস্থিত। এই অঞ্চলটি প্রসিদ্ধ প্রত্নতাত্ত্বিক স্থান ময়নামতীর অন্তর্ভুক্ত। আসলে ময়নামতীতে আবিষ্কৃত প্রাচীন সৌধমালার মধ্যে আনন্দবিহার বৃহত্তম।
বিহারের ইতিহাস
আনন্দবিহার এলাকার সর্ববৃহৎ পুকুরসহ সমগ্র আনন্দবিহার কমপ্লেক্সটি সপ্তম বা অষ্টম শতাব্দীর প্রথম দিকের কোন এক সময়ে নির্মিত হয়। ধারণা করা হয় দেব রাজবংশের তৃতীয় শাসক শ্রী আনন্দ দেব এটি নির্মাণ করেন।
আবিষ্কারের ইতিহাস
ঠিকাদার এবং ইট ব্যবসায়িদের দ্বারা এই অঞ্চলটি অনেক ক্ষতিগ্রস্ত হয়। আরও ক্ষতিগ্রস্ত হতে পারতো যদি না ১৯৪৪ - ৪৫ খ্রিষ্টাব্দের মধ্যে এটি কর্তৃপক্ষের নজরে আসতো। অবশ্য এর পরও ময়নামতী সেনানিবাস তৈরির সময় বিহারটি বেশ ক্ষতিগ্রস্ত হয়। এর পর থেকে নিয়মিত খনন কাজ শুরু হয়। প্রাথমিক খননকাজের পর খননকাজ আর তেমন এগোয়নি। আনন্দবিহারের খননকাজ এখনও সম্পূর্ণ শেষ হয়নি। উত্তর সারির কয়েকটি কক্ষ এবং মাঝখানে অবস্থিত মন্দিরটির দক্ষিণ দিকের অংশবিশেষের খনন কাজ সম্পন্ন হয়েছে। তবে অনেক অংশেই খনন করা হয়নি।
কাঠামো
এখন পর্যন্ত যতটুকু খননকাজ হয়েছে সে অনুসারে দেখা যায় এই বিহারের অভ্যন্তরে শালবণ বিহারের মত একটি সুবিশাল বিহারের কাঠামো রয়েছে। এই বিহারটি বর্গাকৃতির যার প্রতি বাহুর দৈর্ঘ্য ১৯৮ মিটা করে। এরকম মোট চারটি বাহু রয়েছে। প্রতিটি বাহুতে সুবিন্যস্ত সন্ন্যাসীদের কক্ষ রয়েছে। কক্ষগুলো একটি বিরাট ক্রুশ আকৃতির জাঁকালো মন্দিরের চারপাশ ঘিরে অবস্থান করছে। মন্দিরটি বিহারের খোলা আঙিনার মধ্যস্থলে অবস্থিত। এর উত্তরদিকের ঠিক মধ্যভাগে একটি প্রবেশদ্বার লক্ষ্য করা যায়, এটি বিহারের একমাত্র প্রবেশদ্বার। প্রবেশদ্বারটির বাইরের অংশ বৃহৎ পরিসরে গঠিত এবং বাইরের দিকে সম্প্রসারিত। সব মিলিয়ে বিহারটি শালবণ বিহারের চেয়ে বড় ও বিস্তৃত।
প্রত্নতাত্ত্বিক নিদর্শন
বিহারের বহিঃপ্রাচীরটি বেশ পুরু এবং দেখতে খুব সুন্দর। কারণ এর দেয়ালে অফসেট ও ছাঁচের তৈরি নকশা রয়েছে। ভেতরের বারান্দার দেয়ালও ছাঁচ দ্বারা অলংকৃত। ভেতরের এই দেয়ালটি নকশা করা ইট দ্বারা সুসজ্জিত। খননকাজে যে অংশগুলো আবিষ্কৃত হয়েছে, তা থেকে বোঝা যায় যে, এগুলো দীর্ঘ কাল ধরে ব্যবহৃত হয়ে এসেছে। বিশাল আকৃতির এই বিহারে প্রাপ্ত নিদর্শনের মধ্যে রয়েছে:
তাকরার
তাকরার বলিউডের একটি চলচ্চিত্র। এটি ১৯৪৪ সালে মুক্তি পেয়েছিল।
ওয়ারউইকশায়ার কাউন্টি ক্রিকেট ক্লাব
ওয়ারউইকশায়ার কাউন্টি ক্রিকেট ক্লাব (Warwickshire County Cricket Club) ইংল্যান্ডের ওয়ারউইকশায়ারে অবস্থিত একটি প্রথম-শ্রেণীর ক্রিকেট ক্লাব। ইংল্যান্ডের আঠারোটি ইংরেজ প্রথম-শ্রেণীর কাউন্টির অন্যতম ওয়ারউইকশায়ারের প্রতিনিধিত্বকারী দল এটি। ৫০-ওভারের ক্রিকেট খেলায় দলটি ওয়ারউইকশায়ার বিয়ার্স ও টি২০ খেলায় বার্মিংহাম বিয়ার্স নামে পরিচিত।
১৮৮২ সালে ক্ষুদ্রতর মর্যাদা নিয়ে ক্লাবটি প্রতিষ্ঠিত হয়। ১৮৯৪ সাল পর্যন্ত প্রথম-শ্রেণীর খেলার বাইরে অবস্থান করলেও ১৮৯৫ সালের কাউন্টি চ্যাম্পিয়নশীপের মাধ্যমে প্রথম-শ্রেণীর মর্যাদা পায়। এরপর থেকেই ইংল্যান্ডের ঘরোয়া সকল স্তরের শীর্ষস্থানীয় প্রতিযোগিতায় অংশগ্রহণ করে আসছে।
উল্লেখযোগ্য খেলোয়াড়
ইংল্যান্ড
ভারত
আয়ারল্যান্ড
কেনিয়া
নিউজিল্যান্ড
পাকিস্তান
স্কটল্যান্ড
দক্ষিণ আফ্রিকা
শ্রীলঙ্কা
ওয়েস্ট ইন্ডিজ জিম্বাবুয়ে
ওয়ারউইকশায়ারের খেলোয়াড়দের পূর্ণাঙ্গ তালিকার জন্যে ওয়ারউইকশায়ার কাউন্ট ক্রিকেট ক্লাবের খেলোয়াড়দের তালিকা দেখুন।
প্রথম-শ্রেণীর উইকেট
যোগ্যতা: কমপক্ষে ১,০০০ উইকেট
বার্মিংহাম বিয়ার্স
বার্মিংহাম বিয়ার্স টি২০ ক্রিকেট দল। বার্মিংহামভিত্তিক এ দলটি ২০১৪ সালে গঠন করা হয়েছিল। আনুষ্ঠানিকভাবে দলটি ওয়ারউইকশায়ার বিয়ার্স নামে পরিচিত ও ওয়ারউইকশায়ার কাউন্টি ক্রিকেট ক্লাবের অংশবিশেষ। বার্মিংহামের এজবাস্টনে অবস্থিত এজবাস্টন ক্রিকেট গ্রাউন্ডে দলটি তাদের অনুশীলনী কার্যে অংশগ্রহণ করে। ২০১৪ সালের টি২০ ব্ল্যাস্ট প্রতিযোগিতায় শিরোপা জয় করে। এজবাস্টনে অনুষ্ঠিত চূড়ান্ত খেলায় তারা ল্যাঙ্কাশায়ার লাইটনিংকে পরাজিত করেছিল। দলের সদস্য ও কোচিং কর্মকর্তা ওয়ারউইকশায়ারের প্রথম-শ্রেণীর ক্রিকেট ও লিস্ট এ ক্রিকেট দলের অনুরূপ। পাশাপাশি টি২০ ব্ল্যাস্ট খেলায় অংশগ্রহণের জন্য অতিরিক্ত একজন বিদেশী খেলোয়াড়কে অন্তর্ভুক্ত করার ক্ষমতা দেয়া হয়েছে।
অলিম্পিকে সমন্বিত দল
সমন্বিত দল হল ১৯৯২ গ্রীষ্মকালীন ও শীতকালীন অলিম্পিক গেমসে অংশগ্রহণকারী একটি স্বাধীন দল, যা সাবেক সোভিয়েত ইউনিয়নের ১২টি দেশের ক্রীড়াবিদদের নিয়ে গঠিত হয়েছিল। সমন্বিত দলের জন্য আইওসি দেশের কোড নির্ধারণ করে EUN, যা ফরাসী নাম Équipe Unifiée থেকে নেওয়া। দলটি কখনো কখনো সিআইএস (কমনওয়েলথ অব ইন্ডিপেনডেন্ট স্টেট) দলও বলা হয়। যদিও জর্জিয়া ১৯৯৩ সালের আগে সিআইএস-এ যোগ দেয়নি।
অংশগ্রহণকারী দেশসমূহ
সমন্বিত দল সাবেক সোভিয়েত ইউনিয়নের ১২টি দেশের ক্রীড়াবিদদের নিয়ে গঠিত হয়। বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকে ১২টি দেশই অংশগ্রহণ করে কিন্তু আলবার্টভিলে অনুষ্ঠিত ১৯৯২ শীতকালীন অলিম্পিকে ৬টি দেশ অংশগ্রহণ করেছিল।
* যারা সমন্বিত দলের হয়ে শীতকালীন অলিম্পিক গেমসে অংশগ্রহণ করেনি।
৪৭নং ওয়ার্ড, ঢাকা দক্ষিণ সিটি কর্পোরেশন
৪৭নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৩ নং ওয়ার্ড ছিল। ওয়ার্ড নং ৪৭ ঢাকা মহানগরের শ্যামপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন সাহানা আক্তার।
বিবরণ
ওয়ার্ড নং ৪৭ ঢাকা মহানগরের লাল মোহন পোদ্দার লেন, পোস্তগোলা; ঢাকা কটন মিল্স, হরিচরণ রায় রোড (হোল্ডিং নং- ১৫-৪৮), বাহাদুরপুর লেন, গেন্ডারিয়া রাজউক প্লট ১ এবং ২, নবীন চন্দ্র গোম্বাসী রোড, ফরিদাবাদ লেন, বাংলাদেশ ব্যাংক কলোনী, ঢালকা নগর লেন (হোল্ডিং নং-৪৫-৭০) এলাকা নিয়ে গঠিত।
ইয়েরেভানের চিড়িয়াখানা
ইয়েরেভানের চিড়িয়াখানা, এছাড়াও ইয়েরেভান প্রাণিবিদ্যাবিষয়ক উদ্যান  (Երևանի կենդաբանական այգի (Yerevani kendabanakan aygi)) নামে পরিচিত, ১৯৪০ সালে আর্মেনিয়ার ইয়েরেভান শহরে প্রতিষ্ঠিত এই চিড়িয়াখানা।
শাহেনশাহ আকবর
শাহেনশাহ আকবর একটি বলিউড চলচ্চিত্র। এটি ১৯৪৩ সালে মুক্তি পেয়েছিল।
১৫২৮
১৫২৮ গ্রেগরীয় বর্ষপঞ্জির একটি অধিবর্ষ।
সুলতান আজলান শাহ কাপ
সুলতান আজলান শাহ কাপ মালয়শিয়ায় অনুষ্ঠিত আন্তর্জাতিক পর্যায়ের পুরুষ হকির একটি বাৎসরিক প্রতিযোগিতা। ১৯৮৩ সালে এটি একটি দ্বি-বার্ষিক প্রতিযোগিতা হিসেবে চালু হয় এবং ক্রমবর্ধমান জনপ্রিয়তার কারণে ১৯৯৮ সাল থেকে এটি বাৎসরিক প্রতিযোগিতায় রূপন্তরিত হয়। হকির একজন নিবেদিতপ্রাণ সমর্থক মালয়শিয়ার নবম রাজা সুলতান আজলান শাহ-এর নামানুসারে এই প্রতিযোগিতাটির নামকরণ করা হয়েছে।
মানব মুখ
মানব শারীরবিদ্যায় মুখ হল পরিপাক নালির প্রথম অংশ, যা খাদ্য এবং লালারস গ্রহণ করে। মৌখিক শ্লেষ্মাস্তর হল মুখের ভিতরের দিকে আবৃত মিউকাস এপিথেলিয়াম জাতীয় পর্দা।
পৌষ্টিকতন্ত্রের প্রথম অংশ হওয়া ছাড়াও মানব মুখের অন্যতম প্রধান কাজ হল যোগাযোগ বা কথোপকথনে সাহায্য করা। যদিও স্বরের মূল উৎপত্তি হয় গলা থেকে, কিন্তু মানব ভাষার অর্থপূর্ণ ধ্বনি সৃষ্টি করতে মুখের অন্তর্গত জিহ্বা, ঠোঁট ও চোয়াল অত্যন্ত আবশ্যক উপাদান।
মুখের দুটি অংশ– ভেস্টিবিউল এবং মুখবিবর। ভেজা মুখটি সাধারণত মিউকাস পর্দা বেষ্টিত হয় আর এতে দাঁত থাকে। ঠোঁট বা ওষ্ঠ হল এমন অংশ, যেখানে মিউকাস পর্দা ত্বকে পরিণত হয় এবং সারা শরীরকে আবৃত করে।
মুখবিবর
মুখ দুটি অংশে বিভক্ত― ভেস্টিবিউল এবং মুখগহ্বর। ভেস্টিবিউল দাঁত, ঠোঁট ও চোয়াল নিয়ে গঠিত। মুখগহ্বরের চারিদিকে ও সামনে ঘিরে থাকে দাঁত-সহ ভেস্টিবিউল এবং পিছনে থাকে গলবিল। মুখবিবরের ছাদ শক্ত তালু ও নরম তালু নিয়ে গঠিত এবং নিচের অংশ মাইলোহ্যয়েড পেশি দ্বারা গঠিত, যার ওপরে জিহ্বা থাকে। জিভের দু'পাশ ও ওপরের তল থেকে মাড়ি পর্যন্ত মিউকাস পর্দা বেষ্টন করে থাকে। মিউকাস পর্দা সাবম্যাক্সিলারি এবং সাবলিঙ্গুয়াল লালাগ্রন্থির লালাক্ষরণ গ্রহণ করে।
১৫২৯
১৫২৯ গ্রেগরীয় বর্ষপঞ্জির একটি সাধারণ বছর।
জিয়াউর রহমানের মন্ত্রিসভা
২১ এপ্রিল ১৯৭৭ সাল পর্যন্ত বিচারপতি সায়েম রাষ্ট্রপতির দায়িত্ব পালন করে স্বাস্থ্যগত কারণে পদত্যাগ করে তৎকালীন সেনাপ্রধান জিয়াউর রহমানের হাতে বাংলাদেশের রাষ্ট্রপতির দায়িত্ব দিয়ে অবসর গ্রহণ করেন।
৩০ মে ১৯৭৭ সালে প্রেসিডেন্ট পদে জিয়াউর রহমানের হ্যাঁ, না ভোট এবং ৯৮.৪ ভাগ ভোট প্রাপ্তি, ১৯৭৮ সালের ২৮ ফেব্রুয়ারি ছাত্রদল গঠন, ১৯৭৮ সালের ১ সেপ্টেম্বর বিএনপি গঠন, ১৯৭৮ সালের ৩ জুন দ্বিতীয় দফা প্রেসিডেন্ট নির্বাচন ও বিএনপি দলের হয়ে নির্বাচনে বিজয়ী হন। জিয়াউর রহমান ২৮ এপ্রিল ১৯৭৮ সালের মেজর জেনারেল পদ থেকে লেফটেন্যান্ট জেনারেল পদে পদোন্নতি গ্রহণ করেন নিজেই।
১৮ ফেব্রুয়ারি ১৯৭৯ সালে জাতীয় সংসদ নির্বাচনে বিজয়ী হয়ে জিয়াউর রহমান ১৫ এপ্রিল ১৯৭৯ সালে ৪২ সদস্যের মন্ত্রিসভা গঠন করেন। যার মধ্যে প্রধানমন্ত্রীসহ ২ জন উপপ্রধানমন্ত্রী, ২৬ জন ক্যাবিনেট মন্ত্রী, ১১ জন প্রতিমন্ত্রী এবং ২ জন উপমন্ত্রী ছিলেন। একই দিনে মন্ত্রীর মর্যাদায় ৩ জনকে প্রেসিডেন্টের উপদেষ্টা পদে নিয়োগ দেয়া হয়।
৩০ মে ১৯৮১ সালে চট্টগ্রামে এক সেনা অভ্যুত্থানে জিয়াউর রহমান নিহত হন। ৩১ মে ১৯৮১ সালের পর্যন্ত বাংলাদেশ সরকার জিয়াউর রহমানের নেতৃত্বে জিয়াউর রহমানের মন্ত্রিসভা কার্যকর ছিল।
শাহেনশাহ বাবর
শাহেনশাহ বাবর ওয়াজাহাত মির্জা পরিচালিত একটি বলিউড চলচ্চিত্র। এটি ১৯৪৪ সালে মুক্তি পেয়েছিল।
শাকিব খানের অসমাপ্ত চলচ্চিত্রসমূহের তালিকা
এটি বাংলাদেশের চলচ্চিত্র অভিনেতা শাকিব খানের অসমাপ্ত চলচ্চিত্রসমূহের তালিকা, যেখানে তার অভিনীত অসমাপ্ত চলচ্চিত্র, বাতিলকৃত, চুক্তিবদ্ধ কিংবা তার অভিনয়ের কথা থাকলেও পরবর্তীতে তিনি আর অভিনয় করেননি এমন চলচ্চিত্রও স্থান পাবে। তবে এখানে আনুষ্ঠানিক ঘোষণা ছাড়া শুধুমাত্র পত্রপত্রিকায় প্রকাশিত খবরের কোন চলচ্চিত্র স্থান পাবেনা।
স্বপ্নের বিদেশ
২০০৬ সালে শাকিব-শাবনূরকে নিয়ে পরিচালক শুরু করেছিলেন স্বপ্নের বিদেশ সিনেমার শুটিং। স্বপ্নের বিদেশ হচ্ছে শাকিব খান শাবনূর জুটি অভিনীত শেষ চলচ্চিত্র। এটি প্রযোজনা করেছে মহারানী প্রোডাকশন এবং পরিচালনা করেছেন নজরুল ইসলাম খান। নানা সমস্যার কারণে শেষ হয়নি এই ছবির শুটিং এবং চলচ্চিত্রটির কাজ শেষ পর্যায়ে থাকলেও, এর লন্ডন প্রবাসী প্রযোজকের আগ্রহ কম থাকায় আর মুক্তি পায়নি।
চোখ যে মনের কথা বলে
মৌসুমী, ফেরদৌস, শাকিব খান ও জনাকে নিয়ে ‘চোখ যে মনের কথা বলে’র কাজ অনেকদূর এগিয়েছিল। তারপর বন্ধ হয়ে যায়।
কানামাছি
২০১৩ সালে মুহাম্মদ মোস্তফা কামাল রাজের তৃতীয় চলচ্চিত্র কানামাছিতে অভিনয় করা কথা ছিল শাকিব খানের। চলচ্চিত্রটিতে তার সঙ্গে অভিনয় করার কথা ছিল চঞ্চল চৌধুরীরও। চলচ্চিত্রটিতে বিপরীতে চুক্তিবদ্ধ হয়েছিলেন বিদ্যা সিনহা সাহা মীমও। পরিচালক মুহাম্মদ মোস্তফা কামাল রাজ জানান, এরই মধ্যে ছবিতে অভিনয়ের ব্যাপারে শাকিব খান এবং চঞ্চল চৌধুরীর সঙ্গে আলোচনা চূড়ান্ত হয়েছে। এখন নায়িকা চূড়ান্তের প্রক্রিয়া চলছে। চলচ্চিত্রের চিত্রগ্রহণ শুরু হওয়ার কথা ছিল ২০১৩ সালের ২০ সেপ্টেম্বর। কিন্তু শেষ পর্যন্ত আর চিত্রগ্রহণ আর শুরু হয়নি।
প্রেম করে মরবো আমি
২০১৩ সালের ২৩ ডিসেম্বরে শাকিব খান ও নুসরাত ইমরোজ তিশা পরিচালক সাফি উদ্দিন সাফির প্রেম করে আমি মরবো শিরোনামের একটি চলচ্চিত্রে অভিনয়ের জন্য চুক্তিবদ্ধ হন। ২০১৪ সালের জানুয়ারিতে মহরত অনুষ্ঠান করে চলচ্চিত্রটির বিস্তারিত ঘোষণা দেওয়ারও কথা ছিলো এবং ফেব্রুয়ারি থেকে চলচ্চিত্রটির চিত্রগ্রহণ শুরু করার কথাও সে সময় জানানো হয়। নানান জটিলতায় চলচ্চিত্রটির কাজ আর শুরু হয়নি।
রাজা হ্যান্ডসাম
২০১৩ সালের নভেম্বরে বদিউল আলম খোকনের পরিচালনায় রাজা হ্যান্ডসাম শিরোনামের একটি চলচ্চিত্রে নামভূমিকায় অভিনয়ের জন্য চুক্তিবদ্ধ হয়েছিলেন শাকিব খান। যেখানে তার বিপরীতে অভিনয়ের জন্য চুক্তিবদ্ধ হন অপু বিশ্বাস। চলচ্চিত্রে খলনায়কের চরিত্রে অভিনয় করার কথা ছিল আহমেদ শরীফ ও মিশা সওদাগর এবং গানের সুর ও সংগীত আয়োজন কথা ছিল ফুয়াদ আল মুক্তাদিরের। চলচ্চিত্রটির পরিচালক ও নির্মাতা প্রতিষ্ঠান বায়োস্কোপওয়ালা থেকে জানানো হয়েছিল, চলচ্চিত্রটির কাজ শুরু হবে ২০১৪ সালের মার্চ মাসের শেষের দিকে। শেষ পর্যন্ত চলচ্চিত্রটির নির্মাণ কাজ আর শুরু হয়নি।
মাই ডার্লিং
২০১৩ সালের ১ সেপ্টেম্বর মাই ডার্লিং চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ড্রাগন এন্টারটেইনমেন্টের ব্যানারে চলচ্চিত্রটি প্রযোজনা করেছেন মনিরুজ্জামান। মনতাজুর রহমান আকবরের পরিচালনায় চলচ্চিত্রটির চিত্রগ্রহণ শুরু হয় ২০১৪ সালের ১ জানুয়ারি। ২০১৫ শুরুর দিকে ছবির ৭০ ভাগ কাজ শেষও হয়। পরে প্রধান অভিনেতাদের শিডিউল জটিলতায় থেমে যায় এই চলচ্চিত্রের কাজ। এরপর ২০১৮ সালের মার্চে এর প্রযোজক মনিরুজ্জামান প্রযোজক সমিতিতে এক অভিযোগপত্রও পাঠিয়েছিলেন। কিন্তু চলচ্চিত্রটি এখনও মুক্তি পায় নি।
লাভ ২০১৪
লাভ ২০১৪ চলচ্চিত্রের কাজ শুরু হয় ২০১৪ সালে। চলচ্চিত্রটি প্রযোজনা করে মেঘমালা কথাচিত্র এবং পরিচালনা করেছেন জি সরকার, যেখানে শাকিব খানের বিপরীতে অপু বিশ্বাস, নিপুণ ও তানিয়া অভিনয় করেন। চলচ্চিত্রটির ৫০শতাংশ কাজ সম্পন্নও হয়, কিন্তু বিভিন্ন কারণে চলচ্চিত্রটি এখনও মুক্তি পায়নি।
সালাম মালয়েশিয়া
মনতাজুর রহমান আকবরের সালাম মালয়েশিয়া চলচ্চিত্রে অভিনয় করার কথা ছিল খানের। এতে তার বিপরীতে অভিনয় করার কথা ছিল অপু বিশ্বাস। ২০১৪ সালের আগস্ট মাসে চলচ্চিত্রটির চিত্রগ্রহণ শুরু হওয়ার কথা থাকলেও, আর নির্মাণ কাজ আর শুরু হয়নি।
রানা দ্য ফাইটার
এম এ রহিম পরিচালিত রানা দ্য ফাইটার এমনই একটা ছবি। ২০১৫ সালে কিছুদিন শুটিং হওয়ার পর ছবিটির কাজ চিরতরে থেমে গেছে।
মা
২০১৬ সালে কালাম কায়সার পরিচালিত মা চলচ্চিত্রে অভিনয় করেন শাকিব খান, এতে তার মায়ের ভূমিকায় অভিনয় করেন আনোয়ারা এবং তার বিপরীতে অভিনয় করেছেন অপু বিশ্বাস, কিন্তু ছবিটির কাজ শেষ পর্যন্ত হয়নি।
রাজা আমার নাম
কমল সরকারের কাহিনীতে এবং আবুল কালাম আজাদ পরিচালিত রাজা আমার নাম শিরোনামের ছবিটি ২০১৬ সালে ইতোমধ্যে শাকিব খানের সঙ্গে চুক্তিবদ্ধ হয়েছেন প্রযোজক। সিনেমাটির নামও নিবন্ধন করা হয়েছিল পরিচালক সমিতিতে। সিনেমাটির নায়িকা সম্পর্কে জানা যায়নি। তবে ধারণা করা যাচ্ছে, শাকিব খানের সর্বশেষ দুই সিনেমার পর রাজা আমার নাম - এতেও নায়িকা হতে যাচ্ছেন শবনম বুবলি। এর আগে তিনি অভিনয় করেছেন রাজাবাবু ও রাজা ৪২০ সিনেমায়। সে ধারাবাহিকতায় দর্শক আবারো পাচ্ছে ‘রাজা’ দিয়ে আরেকটি সিনেমা। কিন্তু কিছুদিন পর এই ছবিটির কাজ চিরতরে থেমে গেছে।
প্রিয়া রে
২০১৬ সালে এদিকে শাকিব খান নিজে জানিয়েছিলেন যে, নিজের প্রযোজনা প্রতিষ্ঠান এসকে ফিল্মস এর ব্যানারে এবং শামীম আহমেদ রনি পরিচালিত প্রিয়া রে নামে একটি ছবির ঘোষণা দিলেও এবং এতে তার বিপরীতে অভিনয় করার কথা ছিল শবনম বুবলি, কিন্তু ছবিটির কাজ শেষ পর্যন্ত হয়নি।
মামলা হামলা ঝামেলা
২০১৭ সালে মামলা হামলা ঝামেলা চলচ্চিত্রে অভিনয় করার কথা ছিল শাকিব খান ও বিদ্যা সিনহা মীমের, ২০১৭ সালের ২৪ জুলাই খানের বিপরীতে অভিনয়ের জন্য চুক্তিবদ্ধও হন তিনি। যেখান একটি আইটেম গানে নাচ করার কথা ছিল ভারতের সানি লিওনির। মামলা হামলা ঝামেলা প্রযোজনার কথা ছিল সেলিম খান পরিচালনার কথা ছিল উত্তম আকাশের। চলচ্চিত্রে আরও অভিনয় করার কথা ছিল ওমর সানি ও মৌসুমীর। কিন্তু ছবিটি শেষ পর্যন্ত হয়নি।
কথা দিয়ে কেউ কথা রাখে না
২০১৭ সালে কথা দিয়ে কেউ কথা রাখে না চলচ্চিত্রে অভিনয় করার কথা ছিল শাকিব খান ও বিদ্যা সিনহা মীমের, ২০১৭ সালের ২৪ জুলাই খানের বিপরীতে অভিনয়ের জন্য চুক্তিবদ্ধও হন তিনি। এই ছবিটি প্রযোজনা করার কথা ছিল সেলিম খানের এবং পরিচালনা করার কথা ছিল উত্তম আকাশের। কিন্তু ছবিটির কাজ শেষ পর্যন্ত হয়নি।
আগুন
২০১৯ সালে কথা দিয়ে আগুন চলচ্চিত্রে অভিনয় করার কথা ছিল শাকিব খান ও জাহারা মিতুর, ২০১৯ সালের ২৯ জুলাই এই ছবিটির মহরত অনুষ্ঠিত হয় একটি পাঁচ তারকা হোটেলে। এই ছবিটি প্রযোজনা করেছিলেন এনামুল হক আরমান এবং পরিচালনা করার কথা ছিল বদিউল আলম খোকন। শাকিব খান ও জাহারা মিতু জুটির প্রথম চলচ্চিত্র ‘আগুন’ । বদিউল আলম খোকন পরিচালিত ছবিটি প্রযোজনা করছিলেন এনামুল হক আরমান। এর মধ্যে ছবির ৮০ শতাংশ শুটিং শেষ হয়েছে। তবে ক্যাসিনো ইস্যুতে গ্রেপ্তার হন সিনেমাটির প্রযোজনা প্রতিষ্ঠান দেশ মাল্টিমিডিয়ার কর্ণধার এনামুল হক আরমান। যে কারণে বন্ধ হয়ে যায় ছবির কাজ। তারপর আরমানের ‘আগুন’ ছবির দায়িত্ব নিলেন শাকিব খান, কিন্তু ছবিটি কাজ শেষ পর্যন্ত হয়নি।
নাইমার রঙ
ভারতীয় বংশোদ্ভূত মার্কিন লেখিকা মিতালি পারকিনসনের রিকশা গার্ল উপন্যাস অবলম্বনে বাংলাদেশ যুক্তরাষ্ট্র যৌথ প্রযোজনায় নির্মিত নাইমার রঙ (পূর্বনাম রিকশা গার্ল নামেও পরিচিত) শিরোনামের চলচ্চিত্রে একটি অতিথি চরিত্রে অভিনয় করার কথা ছিল শাকিব খানের। যেখানে নামভূমিকায় অভিনয় করেছেন নভেরা রহমান। চলচ্চিত্রটি পরিচালনা করেছেন অমিতাভ রেজা চৌধুরী, এবং তার সঙ্গে যৌথভাবে প্রযোজনা করেছেন এরিক জে. অ্যাডামস। পরবর্তীতে শাকিব খান সময় দিতে না পারায় তার পরিবর্তে সিয়াম আহমেদ নির্বাচন করেন পরিচালক অমিতাভ রেজা চৌধুরী।
নিকোলা বুরানস্কা
নিকোলা বুরানস্কা হলেন একজন চেক সৌন্দর্য প্রতিযোগিতার শিরোনামধারী, যিনি চেস্কা মিস আর্থ ২০১৪-এর মুকুট পেয়েছিলেন এবং মিস আর্থ ২০১৪-এ চেক প্রজাতন্ত্রের প্রতিনিধিত্ব করেছিলেন। তিনি গ্যাব্রিয়েলা ফ্রাঙ্কোভা এবং তেরেজা স্কুমালোভা এর সাথে জিতেছেন। নিকোলা আংশিকভাবে গ্রীক ঐতিহ্যের অন্তর্ভুক্ত কারণ তার দাদা গ্রিক ছিলেন।
৪৮নং ওয়ার্ড, ঢাকা দক্ষিণ সিটি কর্পোরেশন
৪৮নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৪ নং ওয়ার্ড ছিল। ওয়ার্ড নং ৪৮ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন মোঃ আকবর হোসেন ।
বিবরণ
ওয়ার্ড নং ৪৮ ঢাকা মহানগরের সায়েদাবাদ, যাত্রাবাড়ী ১ ও ২ এলাকা নিয়ে গঠিত।
১৫৩০
১৫৩০ গ্রেগরীয় বর্ষপঞ্জির একটি সাধারণ বছর।
ইটাখোলা মুড়া
ইটাখোলা মুড়া বাংলাদেশের কুমিল্লা জেলার ময়নামতী অঞ্চলে অবস্থিত একটি প্রত্নতাত্ত্বিক সৌধস্থল। এটি কুমিল্লা সদর উপজেলার হতে পশ্চিম দিকে ৮ কিমি দূরে কোটবাড়ি সড়কের ওপারে রূপবান মুড়ার উল্টোদিকে অবস্থিত। এই প্রত্নস্থান পাহাড়ের গায়ের তিনটি স্তরে বিদ্যমান। প্রাচীনকাল থেকেই এই স্থানটি ইট পোড়ানোর খনি হিসেবে ব্যবহৃত হয়ে আসছে। এজন্যই এর এরকম নামকরণ করা হয়েছে।
অবকাঠামো
ইটাখোলা মুড়ায় বেশ কয়েকবার খননকাজ চালিয়ে বড় বড় কিছু বৌদ্ধস্তূপ ও এসব স্তূপ থেকে ৪২ মিটার উত্তরে সংলগ্ন একটি বৌদ্ধ মঠের সন্ধানও পাওয়া গেছে। ধারণা করা হয়, এই প্রত্নস্থানটিকে পাঁচটি সাংস্কৃতিক যুগ অতিক্রম করতে হয়েছে। পূর্ববর্তী তিন সাংস্কৃতিক কালপর্যায়ের নির্দশনগুলো পরবর্তীকালের ধ্বংসাবশেষের নিচে চাপা পড়ে রয়েছে। এজন্য সব নিদর্শনগুলো উদ্ধার করা সহজ হচ্ছেনা।
স্তূপ কমপ্লেক্স
এই স্থানের মূল আকর্ষণ বিস্তীর্ণ স্তূপ কমপ্লেক্স। ১৩.১ বর্গমিটার ভিতের উপর অবস্থিত এই স্তূপটি নিরেটভাবে নির্মিত। স্তূপের পূর্ব বা সম্মুখভাগের মধ্যস্থলে একটি ক্ষুদ্র পীঠস্থান রয়েছে যার আকৃতি ২.৪ মি. এবং ২.১ মি.।
স্টান্ট কিং
স্টান্ট কিং একটি বলিউড চলচ্চিত্র। এটি ১৯৪৪ সালে মুক্তি পেয়েছিল।
নাওকি কাওয়াগুচি
নাওকি কাওয়াগুচি (川口 尚紀, Naoki Kawaguchi; জন্ম: ২৪ মে ১৯৯৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে রক্ষণভাগের খেলোয়াড় হিসেবে খেলেন।  তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
২০১১ সালে, কাওয়াগুচি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
নাওকি কাওয়াগুচি ১৯৯৪ সালের ২৪শে মে তারিখে জাপানের নিগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কাওয়াগুচি জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।
শেখপুরা ইউনিয়ন
শেখপুরা ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৭৫.০৩ কিমি২ (২৮.৯৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৮১১ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ৫টি।
বঙ্গ
বঙ্গ, বাংলা, বাঙ্গালা, বঙ্গাল, বঙ্গদেশ বা বাংলা দেশ হচ্ছে দক্ষিণ এশিয়ার উত্তরপূর্বে অবস্থিত একটি ঐতিহাসিক এবং ভৌগোলিক অঞ্চল। এই বঙ্গ বর্তমানে একটি স্বতন্ত্র রাষ্ট্র বাংলাদেশ এবং ভারতের দুইটি রাজ্য পশ্চিমবঙ্গ ও ত্রিপুরার সম্পূর্ণ অংশ এবং আরেকটি রাজ্য আসামের কিছু অংশ নিয়ে গঠিত। কিন্তু পূর্বে অবিভক্ত বাংলার বেশ কিছু অঞ্চল (ব্রিটিশ রাজের ও মুঘল আমলে) বর্তমানে পশ্চিমবঙ্গের পার্শ্ববর্তী ভারতীয় রাজ্য বিহার, আসাম ও উড়িষ্যা অন্তর্ভুক্ত ছিল। এই বাংলার অধিবাসীরা বাঙালি জাতি হিসেবে অভিহিত হয়ে থাকেন এবং বাংলা ভাষা এই অঞ্চলের প্রধান ভাষা।
পাবনা বিজ্ঞান ও প্রযুক্তি বিশ্ববিদ্যালয়
পাবনা বিজ্ঞান ও প্রযুক্তি বিশ্ববিদ্যালয় (সংক্ষিপ্তরূপ: পাবিপ্রবি বা পাস্ট) বাংলাদেশের একটি সরকারি বিশ্ববিদ্যালয়। এটি রাজশাহী বিভাগের প্রথম বিজ্ঞান ও প্রযুক্তি বিশ্ববিদ্যালয় এবং ৩য় পাবলিক বিশ্ববিদ্যালয়। বিজ্ঞান ও প্রযুক্তি নির্ভর এই বিশ্ববিদ্যালয়টি উচ্চ শিক্ষায় অনেক গুরুত্বপূর্ণ ভূমিকা পালন করে আসছে । বিশ্ববিদ্যালয়টির আনুষ্ঠানিক যাত্রা শুরু হয় ৫ জুন ২০০৮ সালে। ২০০৯ সাল থেকে ৪ বছর মেয়াদী স্নাতক কোর্স চালু হয়। এটি বাংলাদেশের ২৯ তম পাবলিক বিশ্ববিদ্যালয় এবং ৭ম বিজ্ঞান ও প্রযুক্তি বিশ্ববিদ্যালয়।
অবস্থান
পাবনা শহরের ৫ কিলোমিটার পূর্ব দিকে রাজাপুর নামক স্থানে ঢাকা-পাবনা মহাসড়কের দক্ষিণ পার্শ্বে ৩০ একর জমির উপর স্থাপিত হয়েছে পাবনা বিজ্ঞান ও প্রযুক্তি বিশ্ববিদ্যালয়টি।
বঙ্গ
ব্যুৎপত্তি ও জাতিতত্ত্ব
বাংলা বা বেঙ্গল শব্দগুলির আদি উৎস অজ্ঞাত, কিন্তু বিশ্বাস করা হয় যে শব্দটি বং অথবা বাং নামক একটি দ্রাবিড়ীয়-ভাষী উপজাতি বা গোষ্ঠী থেকে উদ্ভূত হয়েছে। বং জাতিগোষ্ঠী ১০০০ খ্রিস্টপূর্বের দিকে এই অঞ্চলে বসতি স্থাপন করেছিলেন।
অন্য তত্ত্ব বলছে যে শব্দটির উৎপত্তি ভাঙ্গা (বঙ্গ) শব্দ থেকে হয়েছে, যেটি অস্ট্রীয় শব্দ "বঙ্গা" থেকে এসেছিল, অর্থাৎ অংশুমালী। শব্দটি ভাঙ্গা এবং অন্য শব্দ যে বঙ্গ কথাটি অভিহিত করতে জল্পিত (যেমন অঙ্গ) প্রাচীন ভারতীয় গ্রন্থে পাওয়া যায়, যেমনঃ বেদ, জৈন গ্রন্থে, মহাভারত এবং পুরাণে। "ভাঙ্গালা" (বঙ্গাল/বঙ্গল)-এর সবচেয়ে পুরনো উল্লেখ রাষ্ট্রকূট গোবিন্দ ৩-এর নেসারি প্লেট্‌সে উদ্দিষ্ট (৮০৫ খ্রিস্ট-আগে) যেখানে ভাঙ্গালার রাজা ধর্মপালের বৃত্তান্ত লেখা আছে। আদ্য-অস্ট্রালয়ডেরা একটি বঙ্গের সবচেয়ে প্রথম অধিবাসী। দ্রাবিড়ীয় জাতি দক্ষিণ ভারত থেকে বঙ্গে প্রবেশ করেছিলেন, যখন তিব্বতী-বার্মিজ জাতি হিমালয় থেকে প্রবেশ করেছিলেন, ও ইন্দো-আর্য জাতি প্রবেশ করেছিলেন উত্তর-পশ্চিম ভারত থেকে। যেহেতু জনগোষ্ঠীর গোড়াপত্তনের আপেক্ষিক ক্রম এখন জিন-তত্ত্ববিদগনের গবেষণাধীন, তাই এই বিষয় এখনও প্রত্নতাত্ত্বিক অনুমান সাপেক্ষ। অধুনাতন বাঙালিরা এই জাতিগুলির সংমিশ্রণ। যদিও বাংলা ভাষা ইন্দো-ইউরোপীয় ভাষাগোষ্ঠীর অন্তর্গত। পাশতুনেরা, এবং তুর্কীরাদেরও সংমিশ্রণ, যাঁরা এইখানে খ্রিষ্টীয় ত্রয়োদশ শতক ওর তৎপরবর্তীকালে প্রবেশ করেন। ইরানিরা ও আরবেরা মূলতঃ নৌপথে ব্যবসায়িক কারণে উপকূল-সংলগ্ন অঞ্চলে (যেমন চট্টগ্রাম) বঙ্গীয় জনগোষ্ঠীর সঙ্গে মিশ্রিত হন মধ্যযুগের বিভিন্ন সময়ে।
পাবনা বিজ্ঞান ও প্রযুক্তি বিশ্ববিদ্যালয়
অনুষদ ও বিভাগ
মোট ৫টি অনুষদে মোট ২১টি বিভাগ রয়েছে।
বঙ্গ
ইতিহাস
প্রায় চার হাজার বছরের পুরনো তাম্রযুগের ধ্বংসাবশেষ বাংলায় পাওয়া গেছে। ইন্দো-আর্যদের আসার পর অঙ্গ, বঙ্গ এবং মগধ রাজ্য গঠিত হয় খ্রীষ্টপূর্ব দশম শতকে। এই রাজ্যগুলি বাংলা এবং বাংলার আশেপাশে স্থাপিত হয়েছিল। অঙ্গ বঙ্গ এবং মগধ রাজ্যের বর্ণনা প্রথম পাওয়া যায় অথর্ববেদে প্রায় ১০০০ খ্রীষ্টপূর্বাব্দে। খ্রীষ্টপূর্ব ষষ্ঠ শতক থেকে বাংলার বেশিরভাগ এলাকাই শক্তিশালী রাজ্য মগধের অংশ ছিল। মগধ ছিল একটি প্রাচীন ইন্দো-আর্য রাজ্য। মগধের কথা রামায়ণ এবং মহাভারতে পাওয়া যায়। বুদ্ধের সময়ে এটি ছিল ভারতের চারটি প্রধান রাজ্যের মধ্যে একটি। মগধের ক্ষমতা বাড়ে বিম্বিসারের (রাজত্বকাল ৫৪৪-৪৯১ খ্রীষ্টপূর্বাব্দ) এবং তার ছেলে অজাতশত্রুর (রাজত্বকাল ৪৯১-৪৬০ খ্রীষ্টপূর্বাব্দ) আমলে। বিহার এবং বাংলার অধিকাংশ জায়গাই মগধের ভিতরে ছিল। ৩২৬ খ্রীষ্টপূর্বাব্দে আলেকজান্ডার দ্য গ্রেটের সেনাবাহিনী মগধের নন্দ সাম্রাজ্যের সীমানার দিকে অগ্রসর হয়। এই সেনাবাহিনী ক্লান্ত ছিল এবং গঙ্গা নদীর কাছাকাছি বিশাল ভারতীয় বাহিনীর মুখোমুখি হতে ভয় পেয়ে যায়। এই বাহিনী বিয়াসের কাছে বিদ্রোহ ঘোষণা করে এবং আরও পূর্বদিকে যেতে অস্বীকার করে। আলেকজান্ডার তখন তার সহকারী কইনাস (Coenus) এর সাথে দেখা করার পরে ঠিক করেন ফিরে যাওয়াই ভাল।
পাবনা বিজ্ঞান ও প্রযুক্তি বিশ্ববিদ্যালয়
ইন্সটিটিউট ও ভবন
এছাড়াও একটি লাইব্রেরি, পাঁচটি আধুনিক গবেষণাগার, ক্যাফেটেরিয়া, স্বাধীনতা স্তম্ভ, কেন্দ্রীয় শহীদ মিনার,পরিবহন ব্যবস্থা, একাডেমিক ভবন, প্রশাসনিক ভবন,জাতির জনক বঙ্গবন্ধু শেখ মুজিবুর রহমান এর ম্যুরাল, মুক্তমঞ্ছ রয়েছে। এছাড়াও চার তলা বিশিষ্ট অডিটরিয়াম, বারো তলা বিশিষ্ট দুটি একাডেমিক ভবন, দশ তলা বিশিষ্ট দুটি হল এবং টিএসসি ভবন নির্মানের কাজ শুরু হয়েছে।
বঙ্গ
ইতিহাস
মৌর্য সাম্রাজ্য মগধেই গড়ে উঠেছিল। মৌর্য সাম্রাজ্যের প্রতিষ্ঠাতা ছিলেন চন্দ্রগুপ্ত মৌর্য। এই সাম্রাজ্য অশোকের রাজত্বকালে দক্ষিণ এশিয়া, পারস্য, আফগানিস্তান অবধি বিস্তার লাভ করেছিল। পরবর্তীকালে শক্তিশালী গুপ্ত সাম্রাজ্য মগধেই গড়ে ওঠে যা ভারতীয় উপমহাদেশের উত্তরাংশে এবং পারস্য এবং আফগানিস্তানের কিছু অংশে বিস্তার লাভ করেছিল। বাংলার প্রথম স্বাধীন রাজা ছিলেন শশাঙ্ক যিনি ৬০৬ খ্রিষ্টাব্দ থেকে রাজত্ব করেছিলেন। প্রথম বৌদ্ধ পাল রাজা প্রথম গোপাল ৭৫০ খ্রিষ্টাব্দে গৌড়ে নির্বাচনের মাধ্যমে ক্ষমতায় আসেন। পাল বংশের সবচেয়ে শক্তিশালী দুই রাজা ছিলেন ধর্মপাল (রাজত্বকাল ৭৭৫-৮১০ খ্রিষ্টাব্দ) এবং দেবপাল (রাজত্বকাল ৮১০-৮৫০ খ্রিষ্টাব্দ)।
পাবনা বিজ্ঞান ও প্রযুক্তি বিশ্ববিদ্যালয়
গ্রন্থাগার
পাবনা বিজ্ঞান ও প্রযুক্তি বিশ্ববিদ্যালয়ের কেন্দ্রীয় গ্রন্থাগার ও তথ্য কেন্দ্রটি মূলত এর ছাত্র, অনুষদ, কর্মকর্তা এবং গবেষকদের প্রকৃত প্রয়োজন পরিবেশন করার জন্য তৈরি করা হয়েছে। বিশ্ববিদ্যালয়ের একাডেমিক ও গবেষণামূলক প্রচেষ্টাকে সমর্থন করার জন্য এবং বিশ্ববিদ্যালয়ের নীতিমালা, পাঠ্যক্রম এবং সংস্কৃতি সম্পর্কে আরও ভাল বোঝার, প্রচার করার জন্য বিভিন্ন ধরনের কার্যক্রম পরিচালনা করে।
বঙ্গ
ইতিহাস
ব্রিটিশ শাসনের সময়ে দুটি মারাত্মক দুর্ভিক্ষ বা মন্বন্তর বহু মানুষের জীবনহানি ঘটিয়েছিল। প্রথম দুর্ভিক্ষটি ঘটেছিল ১৭৭০ খ্রিষ্টাব্দে এবং দ্বিতীয়টি ঘটেছিল ১৯৪৩ খ্রিষ্টাব্দে। ১৭৭০ সালে ব্রিটিশ ইস্ট ইন্ডিয়া কম্পানির রাজত্বকালে বাংলার দুর্ভিক্ষটি ছিল ইতিহাসের সব থেকে বড় দুর্ভিক্ষগুলির মধ্যে একটি। বাংলার এক তৃতীয়াংশ মানুষের মৃত্যু ঘটেছিল ১৭৭০ এবং তার পরবর্তী বছরগুলিতে। ১৮৫৭ খ্রিষ্টাব্দের সিপাহী বিদ্রোহ ইস্ট ইন্ডিয়া কোম্পানির শাসনের অবসান ঘটায় এবং বাংলা সরাসরি ভাবে ব্রিটিশ রাজবংশের শাসনাধীনে আসে।
পাবনা বিজ্ঞান ও প্রযুক্তি বিশ্ববিদ্যালয়
যাতায়াত ব্যবস্থা
বিশ্ববিদ্যালয়ের ছাত্রছাত্রীদের যাতায়াতের সুবিধার জন্য ১০টি এবং ২টি বিআরটিসি দ্বিতল বাসসহ মোট ১২টি বাস সার্বক্ষণিক ক্যাম্পাস হতে গোটা শহর প্রদক্ষিণ করে। এছাড়াও শিক্ষকদের জন্য রয়েছে শীতাতপ নিয়ন্ত্রিত  আলাদা যাতায়াত ব্যবস্থা। কর্মকর্তা কর্মচারীদের জন্য যাতায়াতের ব্যবস্থা রয়েছে।এছাড়াও রয়েছে দুটি অত্যাধুনিক এম্বুলেন্স।
বঙ্গ
ইতিহাস
বাংলা ছিল খুব ভালো ধান উৎপাদক অঞ্চল এবং এখানে সূক্ষ্ম সুতিবস্ত্র মসলিন তৈরি হত। এছাড়া এই অঞ্চল ছিল পৃথিবীর পাট চাহিদার মুখ্য যোগানকারী। ১৮৫০ সাল থেকেই বাংলায় ভারতের প্রধান শিল্পাঞ্চল গড়ে উঠতে থাকে। এই শিল্পাঞ্চল গড়ে উঠেছিল মূলত কলকাতার আশেপাশে এবং সদ্য গড়ে ওঠা শহরতলি এলাকায়। কিন্তু বাংলার বেশিরভাগ মানুষ তখনও কৃষির উপরেই বেশি নির্ভরশীল ছিলেন। ভারতের রাজনীতি এবং সংস্কৃতিতে বাংলার মানুষেরা অগ্রণী ভূমিকা গ্রহণ করলেও বিশেষ করে পূর্ব বাংলায় তখনও খুব অনুন্নত জেলা ছিল। ১৮৭৭ খ্রিষ্টাব্দে রানী ভিক্টোরিয়া যখন ভারতের সম্রাজ্ঞী উপাধিতে নিজেকে ভূষিত করলেন তখন ব্রিটিশরা কলকাতাকে ব্রিটিশ রাজ্যের রাজধানী বলে ঘোষণা করে।
পাবনা বিজ্ঞান ও প্রযুক্তি বিশ্ববিদ্যালয়
ক্যাফেটেরিয়া
স্বাধীনতা চত্বরের পাশে চমৎকার একটি ক্যাফেটেরিয়া রয়েছে। এখানে কমদামে বেশ স্বাস্থ্যসম্মত খাবার পাওয়া যায়।
বঙ্গ
ইতিহাস
১৯৪৭ সালের আগস্ট মাসে ইংরেজ শাসিত ভারতবর্ষ ভাগ হয়ে গণপ্রজাতন্ত্র ভারত এবং ইসলামী প্রজাতন্ত্র পাকিস্তান নামে দুটি রাষ্ট্র আত্মপ্রকাশ পায়। তখন বাংলা ভাগ হয়ে পশ্চিম বাংলা ভারতের একটি অংশ এবং পূর্ব বাংলা পাকিস্তানের একটি অংশে পরিণত হয়। পাকিস্তানি সরকারের অন্যায় ও বৈষম্যের বিরুদ্ধে আন্দোলন ও সশস্ত্র যুদ্ধের মাধ্যমে ১৯৭১ সালে পূর্ব বাংলা স্বাধীন হয়ে বাংলাদেশ নামে অভুদ্যয় ঘটে
পাবনা বিজ্ঞান ও প্রযুক্তি বিশ্ববিদ্যালয়
মেডিক্যাল সেন্টার
প্রশাসনিক ভবনের নিচ তলায় মেডিক্যাল সেন্টারটি অবস্থিত। চারজন  এমবিবিএস ডাক্তারের তত্ত্বাবধানে মেডিক্যাল অফিসার ও কর্মচারীদের নিয়ে গড়ে উঠা মেডিক্যাল সেন্টারটি ছাত্রছাত্রীদের সকল শারীরিক অসুস্থতার চিকিৎসা দিয়ে  থাকেন।
রাজনৈতিক সংগঠন
সাংস্কৃতিক সংগঠন
বিজ্ঞান সংগঠন
বঙ্গ
ইতিহাস
<!--
পাবনা বিজ্ঞান ও প্রযুক্তি বিশ্ববিদ্যালয়
রাজনৈতিক সংগঠন
স্বেচ্ছাসেবী সংগঠন
দক্ষতা উন্নয়নমূলক সংগঠন
প্রকাশনা
বিশ্ববিদ্যালয়ের বিভিন্ন কর্মকাণ্ড ও তথ্য নিয়ে জনসংযোগ দপ্তরের উদ্যোগে ত্রৈমাসিক সাময়িকি 'পাবনা বিজ্ঞান ও প্রযুক্তি বিশ্ববিদ্যালয় বার্তা' প্রকাশিত হয়। এছাড়াও পাবনা বিজ্ঞান ও প্রযুক্তি বিশ্ববিদ্যালয়ের অনলাইন সংবাদ পোর্টাল রয়েছে।
বঙ্গ
ইতিহাস
Remnants of human settlement in the Bengal region date back 4,000 years, when the region was settled by Dravidian, Tibeto-Burman and Austro-Asiatic peoples. After the arrival of Indo-Aryans, the kingdom of Magadha was formed in 7th century BCE, consisting of the Bihar and Bengal regions. It was one of the four main kingdoms of India at the time of Buddha and consisted of several Janapadas. One of the earliest foreign references to Bengal is the mention of a land named Gangaridai by the Greeks around 100 BCE, speculated to be an area in Bengal. From the 3rd to the 6th centuries CE, the kingdom of Magadha served as the seat of the Gupta Empire.
পাবনা বিজ্ঞান ও প্রযুক্তি বিশ্ববিদ্যালয়
বহিঃসংযোগ
www.pust.ac.bd
বঙ্গ
ইতিহাস
European traders arrived late in the fifteenth century. Their influence grew until the British East India Company gained taxation rights in Bengal subah, or province, following the Battle of Plassey in 1757, when Siraj ud-Daulah, the last independent Nawab, was defeated by the British. The Bengal Presidency was established by 1765, eventually including all British territories north of the Central Provinces (now Madhya Pradesh), from the mouths of the Ganges and the Brahmaputra to the Himalayas and the Punjab. The Bengal famine of 1770 claimed millions of lives. Calcutta was named the capital of British India in 1772. The Bengal Renaissance and Brahmo Samaj socio-cultural reform movements had great impact on the cultural and economic life of Bengal. The failed Indian rebellion of 1857 started near Calcutta and resulted in transfer of authority to the British Crown, administered by the Viceroy of India. Between 1905 and 1911, an abortive attempt was made to divide the province of Bengal into two zones.